CELEX: 62015CN0457
Language: hr
Date: 2015-08-28 00:00:00
Title: Predmet C-457/15: Zahtjev za prethodnu odluku koji je 28. kolovoza 2015. uputio Verwaltungsgericht Berlin (Njemačka) – Vattenfall Europe Generation AG protiv Savezne Republike Njemačke

30.11.2015   
            
            
               HR
            
            
               Službeni list Europske unije
            
            
               C 398/14
            
         Zahtjev za prethodnu odluku koji je 28. kolovoza 2015. uputio Verwaltungsgericht Berlin (Njemačka) – Vattenfall Europe Generation AG protiv Savezne Republike Njemačke
   (Predmet C-457/15)
   (2015/C 398/18)
   Jezik postupka: njemački
   
      Sud koji je uputio zahtjev
   
   Verwaltungsgericht Berlin
   
      Stranke glavnog postupka
   
   
      Tužitelj: Vattenfall Europe Generation AG
   
      Tuženik: Savezna Republika Njemačka
   
      Prethodna pitanja
   
   
               1.
            
            
               Dovodi li uključivanje kategorije „Djelatnosti spaljivanja goriva u postrojenjima ukupne nazivne ulazne toplinske snage veće od 20 MW” u Prilog I. Direktive 2003/87/EZ (1) do toga da obveza trgovanja emisijama postrojenja za proizvodnju električne energije počinje u trenutku prvog ispuštanja stakleničkih plinova, a time moguće i prije trenutka početka proizvodnje električne energije u postrojenju?
            
         
               2.
            
            
               Ako je odgovor na prvo pitanje niječan:
               Treba li čl. 19. st. 2. Odluke Komisije od 27. travnja 2011. (2011/278/EU) (2) tumačiti na način da emisije stakleničkih plinova do kojih dolazi prije početka uobičajenog rada postrojenja iz Priloga I. Direktive 2003/87/EZ, dovode do obveze izvješćivanja i predaje emisijskih prava operatera već u trenutku prvih emisija tijekom izgradnje postrojenja?
            
         
               3.
            
            
               Ako je odgovor na drugo pitanje potvrdan:
               Treba li čl. 19. st. 2. Odluke Komisije od 27. travnja 2011. (2011/278/EU) tumačiti na način da se protivi primjeni provedbene nacionalne odredbe iz čl. 18. st. 4. Zuteilungsverordnung 2020 (uredba o raspodjeli emisijskih jedinica) na postrojenja za proizvodnju električne energije u pogledu utvrđivanja početka obveze trgovanja emisijama?
            
         
      (1)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ, SL L 275, str. 32.; SL, posebno izdanje na hrvatskom jeziku, poglavlje 15., svezak 9., str. 28.
   
      (2)  Odluka Komisije od 27. travnja 2011. o utvrđivanju prijelaznih propisa na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ Europskog parlamenta i Vijeća (priopćena pod brojem dokumenta C(2011) 2772), SL L 130, str. 1.; SL, posebno izdanje na hrvatskom jeziku, poglavlje 15., svezak 29., str. 257.